Notum sit omnibus sancte matris ecclesie filiis Christique fidelibus, tam presentibus quam futuris, quod ego Pontius miles de Fos [et fratres mei], Gaufredus et Bertrannus, ac mater nostra, nomine Garsia, locum sanctorum martirum Gervasii et Protasii, super ripam maris situm, cum omnibus appenditiis suis, quem primitus archiepiscopus Aquensis Rostagnus, avunculus noster, et pater noster Amelius, beatis apostolis Petro et Paulo et loco Cluniacensi, in manu domni Hugonis abbatis dederant et posuerant, post mortem ipsorum, nos prefatis apostolis locoque Cluniacensi, et domno Hugoni abbati, in manu domni Yvonis prioris tradidimus et cum laude procerum nostrorum, absque inquietudine qualibet et querela, libere deinceps possidendum et habendum concessimus, ita scilicet ut in voluntate et dispositione prefati domni Hugonis abbatis et omnium successorum ejus per succedentia tempora in perpetuum predictus locus consistat et permaneat. Signum Pontii, et Gaufredi, et Bertranni, fratrum suorum, et Garsie, matris eorum, qui hanc cartam firmaverunt [et alios firmare rogaverunt]. S. Petri, prioris Sancti Saturnini. S. Pontii, prioris Sancti Gervasii. S. Hugonis Humberti, et Widonis, fratris sui. S. Hugonis Geraldi et fratrum suorum. S. Petri Raymundi et Willelmi, et fratrum suorum. S. Ramnulfi de Juncas. S. Wilelmi Flavii. S. Tetberti de Castello Novo. S. Heldeberti et Bertranni de Malamorte, et aliorum multorum.